62022TJ0208_RES
T‑208/22. sz. ügy
Kinda Makhlouf
kontra
az Európai Unió Tanácsa
A Törvényszék ítélete (kibővített kilencedik tanács), 2024. július 17.
„Közös kül‑ és biztonságpolitika – A szíriai helyzetre tekintettel hozott korlátozó intézkedések – A pénzeszközök és a gazdasági erőforrások befagyasztása – A tagállamok területére való belépés korlátozása – Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó, vagy akik a tagállamok területére történő belépésre vonatkozó korlátozások hatálya alá tartoznak – A felperes nevének a jegyzékbe történő felvétele és azon való további szerepeltetése – Olyan személy örököse, aki korlátozó intézkedések hatálya alá tartozott – Védelemhez való jog – Mérlegelési hiba – Arányosság – A tulajdonhoz való jog – A tagállamok területén történő szabad mozgás és tartózkodás – A családi élethez való jog – Szerződésen kívüli felelősség”
Bírósági eljárás – A megtámadott aktus helyébe az eljárás folyamán lépő határozat vagy rendelet – A keresetlevél kiigazítása iránti kérelem – Feltételek
(A Törvényszék eljárási szabályzata, 86. cikk, (1) bekezdés)
(lásd: 25., 29. pont)
Bírósági eljárás – A megtámadott aktus helyébe az eljárás folyamán lépő határozat vagy rendelet – A keresetlevél kiigazítása iránti kérelem – A felperes azon kötelezettsége, hogy az említett kérelemben tüntesse fel a kiigazított jogalapokat és érveket – Hiány, kivéve a két jogi aktus közötti lényeges eltérések esetét – A Törvényszék vizsgálati kötelezettsége
(A Törvényszék eljárási szabályzata, 86. cikk, (1) és (4) bekezdés)
(lásd: 35–37. pont)
Bírósági eljárás – A kereseti kérelmek eljárás során történő kiigazítása – Alaki követelmények – A felhozott jogalapok rövid ismertetése – Az eredeti jogalapok átvétele – Feltételek
(A Törvényszék eljárási szabályzata, 86. cikk, (4) bekezdés)
(lásd: 38., 39. pont)
Európai uniós jog – Elvek – Védelemhez való jog – A hatékony bírói jogvédelemhez való jog – Korlátozó intézkedések – A meghozott határozatokat igazoló egyedi és különös okok közlésének kötelezettsége – Az ilyen intézkedések elfogadását megelőző meghallgatáshoz való jog – Korlátozások – Feltételek
(Az Európai Unió Alapjogi Chartája, 41. cikk, (2) bekezdés, a) pont; a (KKBP) 2022/242 határozattal módosított 2013/255/KKBP tanácsi határozat, melléklet; 36/2012 és 2022/237 tanácsi rendelet)
(lásd: 51–54., 56., 58., 61. pont)
Európai uniós jog – Elvek – Védelemhez való jog – A meghallgatáshoz való jog – Az intézmények azon kötelezettsége, hogy az érintett felek álláspontjához igazodjanak – Hiány – A felek érveinek összességére való válaszadási kötelezettség – Hiány
(Az Európai Unió Alapjogi Chartája, 41. cikk, (2) bekezdés)
(lásd: 68. pont)
Európai Unió – Az intézmények jogi aktusai jogszerűségének bírósági felülvizsgálata – Szíriával szembeni korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát
(Az Európai Unió Alapjogi Chartája, 47. cikk; a (KKBP) 2022/242 és a (KKBP) 2023/1035 határozattal módosított 2013/255/KKBP tanácsi határozat, melléklet; 36/2012, 2022/237 és 2023/1027 tanácsi rendelet)
(lásd: 76–82. pont)
Európai Unió – Az intézmények jogi aktusai jogszerűségének bírósági felülvizsgálata – Szíriával szembeni korlátozó intézkedések – A felülvizsgálat terjedelme – A felperesnek az Asszád vagy a Makhluf családhoz tartozása miatti felvétele a megtámadott határozat mellékletében szereplő jegyzékbe – A nyilvánosság számára hozzáférhető dokumentumok – Bizonyító erő
(Az Európai Unió Alapjogi Chartája, 47. cikk; a (KKBP) 2022/242 és a (KKBP) 2023/1035 határozattal módosított 2013/255/KKBP tanácsi határozat, melléklet; 36/2012, 2022/237 és 2023/1027 tanácsi rendelet)
(lásd: 83., 86., 87., 121–123. pont)
Közös kül‑ és biztonságpolitika – A szíriai helyzetre tekintettel egyes személyekkel és szervezetekkel szemben hozott különleges korlátozó intézkedések – 2013/255/KKBP határozat és 36/2012 rendelet – A szíriai rezsim támogatására vonatkozó vélelem a Szíriában tevékenykedő vezető üzletemberek, valamint az Asszád és a Makhluf család tagjai tekintetében – Megengedhetőség – Feltételek
(A (KKBP) 2015/1836 határozattal módosított 2013/255/KKBP tanácsi határozat, 27. cikk, (1) bekezdés, és (2) bekezdés, a) és b) pont, és 28. cikk, (1) és (2) bekezdés; 36/2012 és 2015/1828 tanácsi rendelet, 15. cikk, (1) bekezdés, a) pont, és (1a) bekezdés, b) pont)
(lásd: 89–92., 94. pont)
Közös kül‑ és biztonságpolitika – A szíriai helyzetre tekintettel egyes személyekkel és szervezetekkel szemben hozott különleges korlátozó intézkedések – 2013/255/KKBP határozat és 36/2012 rendelet – A szíriai rezsim támogatására vonatkozó vélelem az Asszád és a Makhluf család tagjai tekintetében – Megengedhetőség – Feltételek – Megdönthető vélelem – Ellenbizonyítás – Hiány
(A (KKBP) 2015/1836 határozattal módosított 2013/255/KKBP tanácsi határozat, 27. cikk, (1)–(3) bekezdés, és 28. cikk, (1)–(3) bekezdés; 36/2012 és 2015/1828 tanácsi rendelet, 15. cikk, (1) bekezdés, a) pont, (1a) bekezdés, b) pont, és (1b) bekezdés)
(lásd: 93., 95–98., 101–104., 114., 116., 125. pont)
Közös kül‑ és biztonságpolitika – Szíriával szembeni korlátozó intézkedések – Pénzeszközök befagyasztása és belépési korlátozások a szíriai rezsimmel szoros kapcsolatban álló személyek, szervezetek vagy szervek tekintetében – A tulajdonhoz való jog korlátozásai – Az arányosság elvének megsértése – Hiány
(EUSZ 5. cikk, (4) bekezdés, és EUSZ 29. cikk; EUMSZ 215. cikk; az Európai Unió Alapjogi Chartája, 17. cikk és 52. cikk, (1) bekezdés; a (KKBP) 2022/242 és a (KKBP) 2023/1035 határozattal módosított 2013/255/KKBP tanácsi határozat, 28. cikk, (6) bekezdés; 36/2012, 2022/237 és 2023/1027 tanácsi rendelet, 16. cikk)
(lásd: 131–155., 160. pont)
Közös kül‑ és biztonságpolitika – Szíriával szembeni korlátozó intézkedések – Pénzeszközök befagyasztása és belépési korlátozások a szíriai rezsimmel szoros kapcsolatban álló személyek, szervezetek vagy szervek tekintetében – A magán‑ és a családi élet tiszteletben tartásához való jog korlátozása – Az arányosság elvének megsértése – Hiány
(EUSZ 5. cikk, (4) bekezdés, és EUSZ 29. cikk; EUMSZ 215. cikk; az Európai Unió Alapjogi Chartája, 7. cikk és 52. cikk, (1) bekezdés; a (KKBP) 2022/242 és a (KKBP) 2023/1035 határozattal módosított 2013/255/KKBP tanácsi határozat, 27. cikk, (9) bekezdés, és 34. cikk; 36/2012, 2022/237 és 2023/1027 tanácsi rendelet, 32. cikk, (4) bekezdés)
(lásd: 163., 168–183. pont)
Szerződésen kívüli felelősség – Feltételek – Jogellenesség – Kár – Okozati összefüggés – Együttes feltételek
(EUMSZ 340. cikk, második bekezdés)
(lásd: 187., 191., 192. pont)
Összefoglalás
A Törvényszék az ítéletében elutasítja a Kinda Makhlouf által azon jogi aktusokkal szemben benyújtott megsemmisítés iránti keresetet, amelyek felvették a nevét a szíriai rezsimet támogató és abból hasznot húzó, és emiatt korlátozó intézkedések hatálya alá tartozó személyek jegyzékébe. A Törvényszék többek között pontosítja a szíriai helyzetre tekintettel hozott korlátozó intézkedésekről szóló 2013/255 határozattal (
1
) létrehozott, családhoz tartozás kritériumának terjedelmét, a bizonyítási teherre és az e határozattal létrehozott vélelem megdöntésére vonatkozó szabályokat.
Kinda Makhlouf a 2020. szeptember 12‑én elhunyt Mohammed Makhlouf szír állampolgárságú üzletember egyik lánya; ezen üzletember nevét 2011‑ben felvették az Európai Unió Tanácsa által a Szíriával szemben hozott korlátozó intézkedésekkel érintett személyek és szervezetek jegyzékeibe (
2
).
2022. február 21‑én (
3
) a következő indokkal vették fel a felperes nevét a vitatott jegyzékekbe: „Mohammed Makhlouf lánya[; a] Makhlouf család tagja”. E felvételre a 2015/1836 határozattal módosított 2013/255 határozat 27. cikke (2) bekezdésének b) pontjában és 28. cikke (2) bekezdésének b) pontjában, valamint a 2015/1828 rendelettel módosított 36/2012 rendelet (
4
) 15. cikke (1a) bekezdésének b) pontjában foglalt, az Asszád és a Makhluf családhoz tartozás kritériuma alapján került sor. Ennek érdekében a Tanács egy szíriai bírótól származó, Mohammed Makhlouf hagyatékának megnyílásáról szóló 2020. szeptember 27‑i határozatra támaszkodott, amelyet az elhunyt örököse, a felperes, nem vitatott. A felperes nevének a vitatott jegyzékekbe való felvételét többek között 2023. május 25‑én (
5
) fenntartották.
A Törvényszék álláspontja
A felperes szerint pusztán az a tény, hogy a Makhlouf családhoz tartozik, nem igazolhatja, hogy vele szemben korlátozó intézkedéseket fogadjanak el. A Törvényszék e tekintetben mindenekelőtt megállapítja, hogy a 2015/1836 határozattal módosított 2013/255 határozat szerinti, a személyek egyes kategóriáira vonatkozó különös jegyzékbe vételi kritériumok (
6
) függetlenek az e határozatban rögzített, a szíriai rezsimmel való kapcsolatra vonatkozó általános kritériumtól. (
7
) Így a személyek szóban forgó kategóriáinak egyikéhez való tartozás puszta ténye elegendő ahhoz, hogy lehetővé tegye a szóban forgó korlátozó intézkedések elfogadását, anélkül hogy bizonyítani kellene az érintett személyek által a hatalmon lévő szíriai rezsimnek nyújtott támogatást vagy a rezsimből húzott hasznukat. A Törvényszék ebből azt a következtetést vonja le, hogy a családhoz tartozás kritériuma objektív, önálló és annak igazolására elegendő kritériumot jelent, hogy a „Makhluf család […] tagjai[val]” szemben korlátozó intézkedéseket fogadjanak el. Ugyanakkor a szóban forgó személyeket nem lehet felvenni a vitatott jegyzékekbe, ha elegendő információ áll rendelkezésre arra vonatkozóan, hogy e személyek nem állnak kapcsolatban a szíriai rezsimmel, nem gyakorolnak befolyást arra, vagy nem áll fenn velük kapcsolatban a korlátozó intézkedések kijátszásának valós veszélye. (
8
) A Törvényszék e tekintetben emlékeztet arra, hogy a megtámadott jogi aktusok vitatása keretében a felperesnek kellett bizonyítékokat előterjesztenie a családhoz tartozás kritériumából következő, a szíriai rezsimmel fennálló kapcsolatra vonatkozó megdönthető vélelem megdöntése érdekében.
A Törvényszék a jelen ügyben a felperes érveire, valamint az egyrészt a magán‑ és családi életére, másrészt a Makhlouf család és a szíriai rezsim közötti kapcsolatok állítólagos megszakadására vonatkozó bizonyítékokra tekintettel megállapítja, hogy ezek nem alkalmasak a szíriai rezsimmel fennálló kapcsolatra vonatkozó vélelem megdöntésére.
A Törvényszék hasonló következtetésre jut a Tanács által a felperesnek 2022. május 31‑én megküldött kiegészítő iratanyagban szereplő bizonyítékok tekintetében is. Ezek között szerepel többek között egy Financial Times‑cikk, amely szerint a felperes és Makhlouf család több, hozzá közel álló tagja, kölcsönök és pénzügyi konstrukciók felhasználásával oroszországi lakásokat vásárolt annak érdekében, hogy pénzeszközöket irányítsanak át Szírián kívülre és így megkerüljék az Unió által előírt korlátozó intézkedéseket. A felperes ezen információkat – amelyek a felperes és a Makhlouf család más, korlátozó intézkedések hatálya alatt álló tagjai közötti kapcsolatok fennállására világítanak rá – nem vitatva, nem határozza meg pontosan azon pénzeszközök eredetét, amelyek többek között lehetővé tették számára az oroszországi ingatlan megszerzését. Következésképpen a Törvényszék megállapítja egyrészt azt, hogy a megtámadott jogi aktusok kellően biztos ténybeli alappal rendelkeznek, másrészt hogy a felperes nem döntötte meg érvényesen a szíriai rezsimmel fennálló kapcsolatra vonatkozó vélelmet. A Törvényszék elutasítja a keresetet, mivel a megtámadott jogi aktusok nem tartalmaznak mérlegelési hibát.
(
1
)	A 2015. október 12‑i (KKBP) 2015/1836 tanácsi határozattal (HL 2015. L 266., 75. o.; helyesbítés: HL 2016. L 336., 42. o.) módosított, a szíriai helyzetre tekintettel hozott korlátozó intézkedésekről szóló, 2013. május 31‑i 2013/255/KKBP tanácsi határozat (HL 2013. L 147., 14. o.; helyesbítés: HL 2018. L 190., 20. o.).
(
2
)	Lásd a Szíriával szembeni korlátozó intézkedésekről szóló 2011/273/KKBP határozat végrehajtásáról szóló, 2011. augusztus 1‑jei 2011/488/KKBP tanácsi végrehajtási határozatot (HL 2011. L 199., 74. o.) és a szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról szóló, 2011. augusztus 1‑jei 755/2011/EU tanácsi végrehajtási rendeletet (HL 2011. L 199., 33. o.). Mohammed Makhlouf nevét a 2013/255/KKBP határozat végrehajtásáról szóló, 2022. február 24‑i (KKBP) 2022/306 tanácsi határozattal (HL 2022. L 46., 95. o.) és a 36/2012/EU rendelet végrehajtásáról szóló, 2022. február 24‑i (EU) 2022/299 tanácsi végrehajtási rendelettel (HL 2022. L 46., 1. o.) törölték az említett jegyzékekből.
(
3
)	A Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2022. február 21‑i (KKBP) 2022/242 tanácsi végrehajtási határozat (HL 2022. L 40., 26. o.) és a szíriai helyzetre tekintettel korlátozó intézkedések meghozataláról szóló 36/2012/EU végrehajtási rendelet végrehajtásáról szóló, 2022. február 21‑i (EU) 2022/237 tanácsi végrehajtási rendelet (HL 2022. L 40., 6. o.).
(
4
)	A 2015. október 12‑i (EU) 2015/1828 tanácsi rendelettel (HL 2015. L 266., 1. o.) módosított, a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18‑i 36/2012/EU tanácsi rendelet (HL 2012. L 16., 1. o.; helyesbítések: HL 2012. L 259., 7. o.; HL 2018. L 190., 20. o.).
(
5
)	A 2013/255 határozat módosításáról szóló, 2023. május 25‑i (KKBP) 2023/1035 tanácsi határozat (HL 2023. L 139., 49. o.) és a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2023. május 25‑i (EU) 2023/1027 tanácsi végrehajtási rendelet (HL 2023. L 139., 1. o.).
(
6
)	Lásd: a 2015/1836 határozattal módosított 2013/255 határozat 27. cikke (2) bekezdésének b) pontja.
(
7
)	Lásd: a 2015/1836 határozattal módosított 2013/255 határozat 27. cikkének (1) bekezdése és 28. cikkének (1) bekezdése.
(
8
)	Lásd: a 2015/1836 határozattal módosított 2013/255 határozat 27. cikkének (3) bekezdése és 28. cikkének (3) bekezdése.